Operacija "Kompas"
Operacija "Kompas" bila je prva velika saveznička vojna operacija u okviru Zapadnopustinjske kampanje za vrijeme 2. svjetskog rata. Britanske i druge savezničke snage napale su italijanske snage u zapadnom Egiptu i istočnoj Libiji u operaciji koja je trajala od decembra 1940. do februara 1941. godine. Operacija je doživjela potpuni uspjeh iz savezničke perspektive. General-pukovnik Richard O'Connor je s 30.000 vojnika napredovao iz unutrašnjosti Egipta ka centralnoj Libiji, tokom čega je imao gubitke od oko 1.900 poginulih i ranjenih, što je činilo oko 10% pješadije, ali je pritom zarobljeno oko 100.000 do 115.000 italijanskih i libijskih zarobljenika 10. armije maršala Rodolfa Grazianija koja je brojala oko 150.000 vojnika. 8. januara 1941. Sydney Morning Herald izvijestio je da je između 9. decembra 1940. i 7. januara 1941. zarobljeno 70.000 italijanskih vojnika. Italijani su izgubili stotine tenkova i preko hiljadu artiljerijskih oruđa, odnosno aviona.